श्री शाह ने कहा कि भारतीय जनता पार्टी ने गुजरात को स्थिरता देने का काम किया है। उन्होंने कहा कि श्री नरेन्द्र मोदी जी के नेतृत्व में गुजरात की भारतीय जनता पार्टी सरकार ने गुजरात को कर्फ्यू-मुक्त बनाया है और राज्य को अँधेरे से दूर करने का काम किया है। उन्होंने गुजरात की जनता से सवाल पूछते हुए कहा कि क्या आपको ऐसी सरकार चाहिए जो गुजरात में एक साल के 250 दिनों तक कर्फ्यू लगाए रखती थी, क्या आपको ऐसी सरकार चाहिए जिसके समय राज्य में क़ानून-व्यवस्था बदहाल और चरमराई हुई थी या फिर ऐसी सरकार चाहिए जिसने गुजरात को लॉ एंड ऑर्डर और कर्फ्यू की समस्या से निजात दिलाकर विकास पर देश का अव्वल राज्य बनाया।